Document ID: /roh_data/filtered/fineweb-2-filterrobots_roh.jsonl.gz/41640

A la testa èn ils Stadis Unids, suondads da la Gronda Britannia e da la Germania. Ulteriurs stadis europeics en ils top ten èn la Frantscha sin posiziun 6 e l’Ollanda sin 7. Il plaz da la Svizra en la cumparegliaziun mundiala è surtut d’attribuir a la Scola politecnica federala a Turitg. Lezza è en la rangaziun globala da las scolas autas sin posiziun 9. Cun la China, la Corea dal Sid ed il Giapun èn er trais pajais asiats en ils top 10.
La rangaziun globala mesira d'ina vart las fermezias da las singulas universitads dal pajais. Da l'autra vart vegn er mesirà la probabilitad ch'in student u ina studenta ha da survegnir il plaz en la megliera universitad da ses pajais.
RR novitads 08:00